Ii mananca palmele pe politicienii si miliardarii patriei din categoria celor certati cu legea, care sunt deja gata sa deschida deja sticlele de sampanie. Pentru a sarbatori, fie si in avans, sfarsitul „cosmarului” Laura Codruta Kovesi. Iar efuziunea i-a cuprins pe multi dintre cei care au simtit pe pielea lor contactul cu procurorii anticoruptie sau care stiu ca sunt in vizorul DNA, dupa ce un vot banal din Parlamentul European le-a dat apa la moara artizanilor strategiei dezvaluite in exclusivitate de „National”, privind „scoaterea din viteza” a Laurei Codruta Kovesi.

Care ar putea avansa anul viitor in importanta functie de procuror sef european, dupa ce la Bruxelles s-a aprobat deja regulamentul de infiintare al unei noi structuri transfrontaliere. Este vorba despre Biroul Procurorului European, care va coordona activitatea de combatere a fraudarii uriaselor fonduri administrate de catre UE. Iar cum numele celei mai puternice femei din Romania se afla in „pole position” pentru ocuparea functiei care se va infiinta in curand, „clientii” DNA isi fac curaj ca de acum nu trebuie decat sa traga cat mai mult de timp, pana ce Kovesi va ajunge la Bruxelles.

Acatiste pentru Monica Macovei

A trecut cu bine la examenul votului „lucrarea de capatai” a europarlamentarului roman Monicai Macovei. Astfel, aceasta a prezentat cu brio in fata Parlamentului European, din postura de raportor, Raportul privind infiintarea Biroului Procurorului European. Cu o majoritate covarsitoare, s-a dat aviz favorabil regulamentului de constituire a acestei institutii care va avea importantul rol de a investiga cauze penale, dar si de a trimite in judecata persoanele invinuite de comiterea infractiunilor ce afecteaza bugetul Uniunii Europene. Iar importanta viitoarei structuri este reliefata si de declaratia comisarului european pentru justitie, Vera Jourova, care a precizat ca se asteapta ca viitorii procurori europeni sa recupereze pana la doua miliarde de euro inca din primul an de functionare. Cert este ca, pe langa miza uriasa a acestui nou proiect european, multi dintre politicienii romani s-au repezit sa dea acatiste in sanatatea Monicai Macovei, sperand ca astfel aceasta, fie si fara voia ei, ii va scapa de „cruciada”anticoruptie declansata de catre Laura Codruta Kovesi dupa venirea acesteia in fruntea DNA.

Putere nelimitata

Noua institutie va fi alcatuita din doua structuri distincte, cea mai importanta fiind cea a biroului central, format din 25 de procurori europeni, selectia acestora facandu-se pe baza unei competitii deschise. Cea de a doua structura va avea in compozitia sa mai multi procurori europeni delegati din statele membre ale UE, care vor lucra insa in tarile lor in cazurile de frauda cu bani europeni. Totusi, toti acesti procurori delegati isi vor desfasura activitatea sub coordonarea biroului central, care, la randul sau, va fi condus de catre un procuror sef european. Care, astfel, va avea practic puterea europeana de a declansa si a conduce anchete nu doar la nivelul organismelor europene, dar si in toate tarile membre ale Uniunii Europene.

E pe lista scurta

Dupa cum reiese din informatiile intrate in posesia noastra, deja comisarii europeni au in vedere cateva nume pentru ocuparea viitorului post. Iar pe lista scurta a nominalizatilor la functia de procuror sef european se afla si Laura Codruta Kovesi. Ceea ce nu a facut decat sa intareasca „isteria” politicienilor si miliardarilor „patati”, care deja fac calcule pentru a vedea daca expirarea mandatului lui Kovesi in fruntea DNA in primavara anului viitor coincide sau nu cu intrarea in paine a viitorului procuror sef european. Si cum socotelile se cam potrivesc, europarlamentarii romani au primit deja rugaminti neoficiale din partea colegilor de partid din tara, mai ales a celor care aici o injura cel mai mult pe sefa DNA, sa sprijine sub orice forma o eventuala candidatura a acesteia pentru Bruxelles. Ceea au uitat insa sa se intrebe, cel putin pana acum, este si daca Laura Codruta Kovesi este sau nu de acord cu aceasta promovare.

[poll id=”993″]